ຖ້າສະພາ ອອກສຽງ ‘ບໍ່’ ຕໍ່ຂໍ້ຕົກລົງກັບອີຣ່ານ ມັນກໍອາດ ສ້າງຄວາມບໍ່ ທຸ່ນທ່ຽງ ກັບພັນທະມິດ 
ບັນດານັກການທູດຂັ້ນສູງສະຫະລັດ ເຕືອນວ່າ ຖ້າສະພາ ບໍ່ສະໜັບສະໜູນ ຂໍ້ຕົກລົງກັບອີຣ່ານ ມັນຈະເປັນບັນຫາ ສ່ຽງໄພ ຕໍ່ນະໂຍບາຍຕ່າງປະເທດ ກ່ຽວກັບຢູເຄຣນ ແລະຫ່າງອື່ນໆ.
ລັດຖະມົນຕີຕ່າງປະເທດ ສະຫະລັດ ທ່ານ John Kerry ກ່າວ ວ່າ ການທີ່ສະຫະລັດປະຕິເສດ ຕໍ່ຂໍ້ຕົກລົງດ້ານນິວເຄລຍກັບ ອີຣ່ານ ອາດຈະເຮັດໃຫ້ການພົວພັນຕ່າງໆ ກັບບັນດາພັນທະມິດ ກ່ຽວກັບບັນຫາທີ່ສຳຄັນອື່ນໆນັ້ນ ປັ່ນປ່ວນ ທ່ານ Kerry ກ່າວວ່າ  ທີ່ໝາຍເຖິງຄວາມພະຍາຍາມ ເພື່ອສະໜັບສະໜູູນ ລັດຖະບານຢູເຄຣນ ໃນການຕໍ່ສູ້ຕ້ານຢັນກັບພວກກະບົດທີ່ໜູນຫຼັງໂດຍຣັດເຊຍ ທ່ານ Kerry ໄດ້ສະແດງຄວາມເຫັນ ໃນວັນອັງຄານວານນີ້ ໃນລະຫວ່າງ ການປຶກສາຫາລື ໂຄງການນິວເຄລຍອີຣ່ານ ທີ່ຈັດຂຶ້ນໂດຍ ບໍລິສັດສື່ມວນຊົນ Thompson Reuters ລັດຖະສະພາສະຫະລັດ ມີ ເວລາ 60 ມື້ ເພື່ອທົບທວນຄືນ ຂໍ້ຕົກລົງນິວເຄລຍກັບອີຣ່ານ ທີ່ຮູ້ ຈັກກັນວ່າ  ແຜນປະຕິບັດການຮ່ວມຮອບດ້ານ ຫຼື JCPOA ບັນດາ ສະມາຊິກສະພາ ສາມາດຜ່ານຍັດຕິດ້ວຍການເຫັນດີ ຫຼື ບໍ່ເຫັນດີ ຫຼື ບໍ່ມີຄຳເຫັນໄດ້ ປະທານາທິບໍດີ ສະຫະລັດ ທ່ານບາຣັກ ໂອບາມາ ໄດ້ກ່າວວ່າ ທ່ານຈະໃຊ້ສິດຍັບຍັ້ງ ການລົງຄະແນນສຽງໃດໆ ທີ່ບໍ່ເຫັນດີເຫັນພ້ອມ ແຕ່ການໃຊ້ສິດຍັບຍັ້ງຂອງທ່ານ ອາດຖືກລົບລ້າງໄດ້ໂດຍ ການລົງຄະແນນສຽງ 2 ສ່ວນ 3 ໃນລັດຖະສະພາ ໃນຂະນະທີ່ ບັນດາເຈົ້າໜ້າທີ່ ລັດຖະບານ ຂອງທ່ານໂອບາມາ ກຳລັງໂຄສະນາກ່ຽວກັບຂໍ້ຕົກລົງດັ່ງກ່າວ ສະມາຊິກພັກຣີພັບບລີກັນ ແລະ ສະມາຊິກພັກເດໂມແຄຣັດ ຈຳນວນໜຶ່ງ ກໍໄດ້ພາກັນອອກສຽງ ຄວາມກັງວົນຕ່າງໆ ກ່ຽວກັບແຜນດັ່ງກ່າວນັ້ນ ລວມທັງ ສະມາຊິກສະພາສູງ ສັງກັດພັກເດໂມແຄຣັດ ທ່ານ Chuck Schumer ນຳດ້ວຍ ເມື່ອອາທິດ ແລ້ວນີ້ ທ່ານ Schumer ໄດ້ປະກາດວ່າ ທ່ານ ຈະລົງຄະແນນສຽງ ບໍ່ເຫັນດີ ທ່ານ ກ່າວວ່າ JCPOA ນັ້ນ ຈະອະນຸຍາດໃຫ້ ອີຣ່ານບັນລຸ  ຂອງຕົນ ດ້ວຍການກຳຈັດມາດຕະການລົງໂທດຕ່າງໆ ໃນຂະນະດຽວກັນ ກໍຈະສາມາດຮັກສາໄວ້ ພະລັງງານທີ່ເປັນນິວເຄລຍ ແລະ ບໍ່ເປັນນິວເຄລຍ ແຕ່ທ່ານ Kerry ກ່າວວ່າ ໃນທີ່ສຸດແລ້ວ ຖ້າລັດຖະສະພາບໍ່ຮັບຮອງເອົາຂໍ້ຕົກລົງ ທີ່ສະໜັບສະໜູນ ໂດຍ ສະມາຊິກຖາວອນປະຈຳສະພາຄວາມໝັ້ນຄົງຂອງອົງການສະຫະປະຊາຊາດ ຄົນອື່ນໆ ແລະ ເຢຍຣະມັນ ທີ່ຢູ່ໃນບັນດາປະເທດກຸ່ມ P5 + 1, ມັນກໍອາດຈະເປັນຜົນເສຍຫາຍ ຕໍ່ນະໂຍບາຍຕ່າງປະເທດຂອງສະຫະລັດ